stanford-oval/wikipedia huggingface dataset:
พระราชสันตติวงศ์ในพระบาทสมเด็จพระจอมเกล้าเจ้าอยู่หัว
พระนามทรงกรม > พ.ศ. 2441

สวัสดิวัดนวิศิษฎ์ - สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (22 ธันวาคม พ.ศ. 2408 - 10 ธันวาคม พ.ศ. 2478)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระจุลจอมเกล้าเจ้าอยู่หัว เมื่อวันที่ 11 พฤศจิกายน พ.ศ. 2441
กรมหลวง ได้รับการสถาปนาเลื่อนกรม เป็น กรมหลวง โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2456
กรมพระ ได้รับการสถาปนาเลื่อนกรม เป็น กรมพระ โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2466
พงษาดิศรมหิป - พระเจ้าบรมวงศ์เธอ กรมหมื่นพงษาดิศรมหิป (27 สิงหาคม พ.ศ. 2404 - 28 มกราคม พ.ศ. 2479)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระจุลจอมเกล้าเจ้าอยู่หัว เมื่อวันที่ 11 พฤศจิกายน พ.ศ. 2441
พระนามทรงกรม > พ.ศ. 2446

สมรรัตนศิริเชฐ - พระเจ้าบรมวงศ์เธอ กรมหลวงสมรรัตนศิริเชฐ (19 พฤศจิกายน พ.ศ. 2395 - 5 พฤษภาคม พ.ศ. 2474)
กรมหลวง ได้รับการสถาปนาเป็น พระองค์เจ้าต่างกรม เป็น กรมหลวง โดย พระบาทสมเด็จพระจุลจอมเกล้าเจ้าอยู่หัว เมื่อวันที่ 22 พฤศจิกายน พ.ศ. 2446
พระนามทรงกรม > พ.ศ. 2470

ทิพยรัตนกิริฏกุลินี - พระเจ้าบรมวงศ์เธอ กรมหลวงทิพยรัตนกิริฏกุลินี (13 พฤษภาคม พ.ศ. 2407 - 19 กรกฎาคม พ.ศ. 2501)
กรมหลวง ได้รับการสถาปนาเป็น พระองค์เจ้าต่างกรม เป็น กรมหลวง โดย พระบาทสมเด็จพระปกเกล้าเจ้าอยู่หัว เมื่อวันที่ 8 พฤศจิกายน พ.ศ. 2470
ดูเพิ่ม

รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลกมหาราช
รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย
รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
พระราชสันตติวงศ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
| ด ค กพระราชโอรสและพระราชธิดาในรัชกาลที่ 4 ที่ได้ทรงกรม |
| --- | --- | --- |
| พระราชโอรส |  กรมหมื่นมเหศวรศิววิลาส •  กรมหมื่นวิษณุนาถนิภาธร •  กรมขุนพินิตประชานาถ •  กรมพระจักรพรรดิพงษ์ •  กรมพระยาภาณุพันธุวงศ์วรเดช •  กรมพระนเรศรวรฤทธิ์ •  กรมหลวงพิชิตปรีชากร •  กรมหลวงอดิศรอุดมเดช •  กรมหมื่นภูธเรศธำรงศักดิ์ •   กรมหลวงประจักษ์ศิลปาคม •  กรมหลวงพรหมวรานุรักษ์ •  กรมหมื่นราชศักดิ์สโมสร •  กรมหมื่นทิวากรวงศ์ประวัติ •  กรมขุนศิริธัชสังกาศ •  กรมหลวงสรรพสาตรศุภกิจ •  กรมหลวงสรรพสิทธิประสงค์ •  กรมพระยาเทวะวงศ์วโรปการ •  กรมพระยาวชิรญาณวโรรส •  กรมพระสมมตอมรพันธุ์ •  กรมหมื่นวิวิธวรรณปรีชา •  กรมหมื่นพงษาดิศรมหิป •  กรมพระนราธิปประพันธ์พงศ์ •  กรมพระยาดำรงราชานุภาพ •  กรมขุนพิทยลาภพฤฒิธาดา •  กรมพระยานริศรานุวัดติวงศ์ •  กรมขุนมรุพงษ์ศิริพัฒน์ •  กรมพระสวัสดิวัดนวิศิษฎ์ •  กรมหมื่นมหิศรราชหฤทัย  |  |
| พระราชธิดา |  กรมหลวงสมรรัตนศิริเชฐ •  กรมหลวงวิสุทธิกระษัตริย์ •  กรมขุนขัตติยกัลยา •  กรมหลวงทิพยรัตนกิริฏกุลินี  |  |
เจ้าต่างกรม ใน รัชกาลที่ 1 • รัชกาลที่ 2 • รัชกาลที่ 3 • รัชกาลที่ 4 • รัชกาลที่ 5 • รัชกาลที่ 9 • วังหน้าและวังหลัง
พระราชธิดาในรัชกาลที่ 4
แถวหลัง: พระเจ้าบรมวงศ์เธอ พระองค์เจ้าอรไทยเทพกัญญา, พระเจ้าบรมวงศ์เธอ พระองค์เจ้ากนกวรรณเลขา, พระเจ้าบรมวงศ์เธอ พระองค์เจ้าวาณีรัตนกัญญา, พระเจ้าบรมวงศ์เธอ พระองค์เจ้าบุษบันบัวผัน, พระเจ้าบรมวงศ์เธอ พระองค์เจ้ามัณยาภาธร, พระเจ้าบรมวงศ์เธอ พระองค์เจ้าอรุณวดี และพระเจ้าบรมวงศ์เธอ พระองค์เจ้าอนงค์นพคุณ
แถวกลาง: สมเด็จพระศรีพัชรินทราบรมราชินีนาถ พระบรมราชชนนีพันปีหลวง, พระเจ้าบรมวงศ์เธอ พระองค์เจ้าศรีนาคสวาดิ, พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ เจ้าฟ้ากรมขุนขัตติยกัลยา และสมเด็จพระศรีสวรินทิราบรมราชเทวี พระพันวัสสาอัยยิกาเจ้า
แถวหน้า: พระเจ้าบรมวงศ์เธอ พระองค์เจ้าประไพศรีสอาด, พระเจ้าบรมวงศ์เธอ พระองค์เจ้าพวงสร้อยสอางค์, พระเจ้าบรมวงศ์เธอ พระองค์เจ้าเสาวภาคย์พรรณ, พระเจ้าบรมวงศ์เธอ พระองค์เจ้าประสานศรีใส และพระเจ้าบรมวงศ์เธอ พระองค์เจ้าแขไขดวง
กรมหมื่นมเหศวรศิววิลาส เป็นพระราชโอรสพระองค์แรกที่ได้ทรงกรม
กรมขุนขัตติยกัลยา เป็นพระราชธิดาพระองค์แรกที่ได้ทรงกรม
กรมหลวงทิพยรัตนกิริฏกุลินี เป็นพระราชธิดาพระองค์สุดท้ายที่ได้ทรงกรม
พระราชวัชรธรรมโสภณ (ศิลา สิริจนฺโท)

| พระราชวัชรธรรมโสภณ (ศิลา สิริจนฺโท) |
| --- | --- |
ชื่ออื่น: หลวงปู่มหาศิลา,ท่านเจ้าคุณมหาศิลา
ส่วนบุคคล
เกิด: 14 ตุลาคม พ.ศ. 2488 (79 ปี)
นิกาย: มหานิกาย (พ.ศ. 2500,2539–2564) ธรรมยุติกนิกาย (พ.ศ. 2564–ปัจจุบัน)
การศึกษา: นักธรรมชั้นเอก  เปรียญธรรม 6 ประโยค  ปร.ด.(กิตติมศักดิ์) สาขาวิชายุทธศาสตร์การพัฒนาภูมิภาค  พธ.ด.(กิตติมศักดิ์) สาขาวิชาวิปัสสนาภาวนา
ตำแหน่งชั้นสูง
ที่อยู่: ที่พักสงฆ์ธรรมอุทยานหลวงปู่ศิลา สิริจนฺโท ป. ตำบลเชียงเครือ อำเภอเมืองกาฬสินธุ์ จังหวัดกาฬสินธุ์
อุปสมบท: 22 ธันวาคม พ.ศ. 2539
พรรษา: 28 พรรษา
ตำแหน่ง: •ที่ปรึกษาเจ้าคณะภาค 9 ธรรมยุต •เจ้าอาวาสวัดพระธาตุหมื่นหิน ตำบลกุดปลาเค้า อำเภอเขาวง จังหวัดกาฬสินธุ์ •ประธานคณะสงฆ์ที่พักสงฆ์ธรรมอุทยานหลวงปู่ศิลา สิริจนฺโท ป. ตำบลเชียงเครือ อำเภอเมืองกาฬสินธุ์ จังหวัดกาฬสินธุ์ •ประธานที่ปรึกษาคณะทำงานกู้ภัยหมื่นหิน กู้ภัยหมื่นหิน (ฮง เต็ก เสี่ยงตึ๊ง) อำเภอเขาวง จังหวัดกาฬสินธุ์
พระราชวัชรธรรมโสภณ นามเดิม ศิลา นิลจันทร์ ฉายา สิริจนฺโท ป.ธ.6 เป็นพระราชาคณะชั้นราช ฝ่ายธรรมยุต ที่ปรึกษาเจ้าคณะภาค 9 ธรรมยุต เจ้าอาวาสวัดพระธาตุหมื่นหิน (ธรรมยุต) ตำบลกุดปลาค้าว อำเภอเขาวง จังหวัดกาฬสินธุ์ ประธานคณะสงฆ์ที่พักสงฆ์ธรรมอุทยานหลวงปู่ศิลา สิริจนฺโท ป. อำเภอเมืองกาฬสินธุ์ และประธานที่ปรึกษาคณะทำงานกู้ภัยหมื่นหิน กู้ภัยหมื่นหิน (ฮง เต็ก เสี่ยงตึ๊ง) อำเภอเขาวง
ประวัติ > ชาติภูมิ

พระราชวัชรธรรมโสภณ เกิดเมื่อวันที่ 14 ตุลาคม พ.ศ. 2488 นามเดิมว่า ศิลา นิลจันทร์ (บิน) บิดานามว่า แก่น นิลจันทร์ และมารดานามว่า น้อย นิลจันทร์ เกิดที่บ้านเบิด ตำบลเบิด อำเภอรัตนบุรี จังหวัดสุรินทร์ ในช่วงนั้น ครอบครัวอพยพจากภาวะทุพภิกขภัยมาพำนักที่บ้านส้อง ตำบลธาตุ อำเภอรัตนบุรี จังหวัดสุรินทร์ จากนั้น ในปี พ.ศ. 2494 เมื่ออายุได้ 6 ปี ได้ย้ายภูมิลำเนามาอยู่อาศัย ณ บ้านเกิดของมารดา ที่บ้านธาตุประทับ (ในปัจจุบัน คือ บ้านยางกระธาตุ) อำเภอเชียงขวัญ จังหวัดร้อยเอ็ด
ประวัติ > บรรพชาและอุปสมบท

พระราชวัชรธรรมโสภณ บรรพชาเป็นสามเณรเมื่อปี พ.ศ. 2500 ขณะอายุ 12 ปี ที่วัดธาตุประทับ สังกัดคณะสงฆ์มหานิกาย บ้านธาตุประทับ อำเภอเชียงขวัญ จังหวัดร้อยเอ็ด มีหลวงพ่อพิมพ์ เป็นพระอุปัชฌาย์ และได้ติดตามพระอาจารย์ออกร่วมคณะธุดงค์ไปนมัสการพระธาตุพนม ระหว่างเดินธุดงค์ มีโอกาสอุปัฏฐากพระมหาเถระฝ่ายอรัญวาสี คือ พระครูสีลขันธ์สังวรณ์ (อ่อนสี สุเมโธ) ที่จังหวัดมุกดาหาร ซึ่งเป็นพระอาจารย์ในสายหลวงปู่มั่น ภูริทตฺโต และได้รับคำสอนผญาธรรม (หรือ คำสอนอีสาน) จากพระธรรมราชานุวัตร (แก้ว กันโตภาโส) อดีตเจ้าอาวาสวัดพระธาตุพนม
อุปสมบทครั้งแรก ในปี พ.ศ. 2509 เมื่ออายุย่าง 21 ปี ที่วัดบูรพาภิราม สังกัดคณะสงฆ์มหานิกาย อำเภอเมืองร้อยเอ็ด จังหวัดร้อยเอ็ด โดยมีพระสิริวุฒิเมธี (พุทธา สิริวุฑฺโฒ) อดีตเจ้าคณะจังหวัดร้อยเอ็ด เป็นพระอุปัชฌาย์ ได้รับฉายานามว่า "สิริจนฺโท" และได้ลาสิกขาเมื่อปี พ.ศ. 2521 ด้วยเหตุได้รับการวิงวอนจากญาติให้ลาสิกขาออกมาเป็นครูผู้ช่วยสอน ที่โรงเรียนธาตุประทับ และดูแลมารดารวมถึงญาติผู้ใหญ่ป่วยหนักเป็นเวลา 1 ปี
ต่อมา ในวันที่ 8 กุมภาพันธ์ พ.ศ. 2522 อุปสมบทครั้งที่ 2 เมื่ออายุ 34 ปี ได้อุปสมบทเป็นพระภิกษุ ที่วัดมาลุวาคณาราม สังกัดคณะสงฆ์มหานิกาย บ้านเกษมสุข ตำบลพลับพลา อำเภอเชียงขวัญ จังหวัดร้อยเอ็ด มีพระสมุห์เป ปุญฺโญ เป็นพระอุปัชฌาย์ พระน้อย สีลวณฺโณ เป็นพระกรรมวาจาจารย์ พระปลัดสมาน ธมฺมรกฺขิโต เป็นพระอนุสาวนาจารย์ ได้รับฉายานามว่า "สุริยจิตฺโต" หลังอุปสมบทช่วงปี พ.ศ. 2522–2539 ย้ายไปพำนักที่วัดโนนเดื่อ ตำบลมะอึ อำเภอธวัชบุรี จังหวัดร้อยเอ็ด สลับกับวัดธาตุประทับ และได้ลาสิกขา เมื่อปี พ.ศ. 2539 ด้วยเหตุเกิดเหตุการณ์ทางครอบครัว ญาติเพียงคนเดียวป่วยจากโรค จนถึงแก่กรรมในเวลาต่อมา เมื่อหมดภาระหน้าที่ในครอบครัว กับการลาสิกขาออกมาอยู่ 8 เดือน แล้วกลับเข้าอุปสมบทใหม่
และในวันที่ 22 ธันวาคม พ.ศ. 2539 อุปสมบท ครั้งที่ 3 ได้อุปสมบทเป็นพระภิกษุ ที่วัดแสงประทีป สังกัดคณะสงฆ์มหานิกาย ตำบลหมูม้น อำเภอเชียงขวัญ จังหวัดร้อยเอ็ด โดยมีพระครูวิธานสมณกิจ (อำนวย จนฺทสาโร) เจ้าอาวาสวัดแสงประทีป และเจ้าคณะตำบลหมูม้น เป็นพระอุปัชฌาย์ ได้รับฉายานามว่า "สิริจนฺโท" และได้พำนัก ที่วัดธาตุประทับ สลับกับการออกจาริกธุดงค์ ที่บ้านพรานเหมือน ตำบลบ้านขาว อำเภอเมืองอุดรธานี จังหวัดอุดรธานี
ในปี พ.ศ. 2565 มีการญัตติ ทัฬหีกรรมนับอายุกาลพรรษาต่อเนื่อง เป็นพระภิกษุสังกัดธรรมยุติกนิกาย ที่วัดบึงพระลานชัย  โดยมีพระพรหมวชิรโสภณ (ศรีจันทร์ ปุญฺญรโต) เจ้าอาวาสวัดบึงพระลานชัย เป็นพระอุปัชฌาย์
ประวัติ > จำพรรษา

ในปี พ.ศ. 2559 พระราชวัชรธรรมโสภณออกจาริกไปบ้านหนองแซง ตำบลแจ้ง อำเภอภูเขียว จังหวัดชัยภูมิ และได้ออกจาริกในปี พ.ศ. 2565 เกิดอาการอาพาธด้วยโรคหัวใจขาดเลือด และพักรักษาตัว ที่กุฎีอโรคยาปรมาลาภา เสนาสนะสงฆ์ พระธาตุจอมศรีสัมมาสัมพุทธเจดีย์ จังหวัดมหาสารคาม และในปัจจุบัน พระราชวัชรธรรมโสภณพำนักอยู่ที่พักสงฆ์ธรรมอุทยานหลวงปู่ศิลา สิริจนฺโท ป. ตำบลเชียงเครือ อำเภอเมืองกาฬสินธุ์ จังหวัดกาฬสินธุ์
การศึกษา

พระราชวัชรธรรมโสภณเริ่มเรียนนักธรรม ในปี พ.ศ. 2500 ขณะอายุ 12 ปี สอบไล่ได้นักธรรมชั้นตรี ที่สำนักศาสนศึกษาวัดธาตุประทับ จังหวัดร้อยเอ็ด และนับตั้งแต่ปี พ.ศ. 2501–2503 สอบไล่ได้นักธรรมชั้นโทและนักธรรมชั้นเอก และนับตั้งแต่ปี พ.ศ. 2506–2515 สอบไล่ได้เปรียญธรรม 3 ประโยค ถึงเปรียญธรรม 6 ประโยค เมื่ออายุ 26 ปี ที่สำนักศาสนศึกษาวัดบูรพาภิราม อำเภอเมืองร้อยเอ็ด จังหวัดร้อยเอ็ด
ศาสนกิจ > ด้านปกครองคณะสงฆ์

ในปี พ.ศ. 2565 เป็นประธานสงฆ์ธรรมอุทยานหลวงปู่ศิลา สิริจันโท ป. ตำบลเชียงเครือ อำเภอเมืองกาฬสินธุ์ จังหวัดกาฬสินธุ์ และในวันที่ 31 สิงหาคม พ.ศ. 2566 ได้รับแต่งตั้งให้ดำรงตำแหน่งทางพระสังฆาธิการเป็นเจ้าอาวาสวัดพระธาตุหมื่นหิน ประเภทวัดราษฎร์ ตำบลกุดปลาค้าว อำเภอเขาวง จังหวัดกาฬสินธุ์พ.ศ. 2567 มหาเถรสมาคมมีมติเห็นชอบยกย่องพระสังฆาธิการผู้อาวุโสด้วยภูมิธรรมความรู้วัยวุฒิขึ้นดำรงตำแหน่งเป็นที่ปรึกษาเจ้าคณะภาค 9 (ธรรมยุต)
ศาสนกิจ > ด้านการศึกษา

ในวันที่ 1 พฤษภาคม พ.ศ. 2510 ได้รับแต่งตั้งเป็นครูสอนพระปริยัติธรรม แผนกนักธรรม-บาลี สำนักศาสนศึกษาวัดบูรพาภิราม อำเภอเมืองร้อยเอ็ด จังหวัดร้อยเอ็ด สำนักเรียนคณะจังหวัดร้อยเอ็ด และในปี พ.ศ. 2521 เป็นครูผู้ช่วยสอนที่โรงเรียนธาตุประทับ อำเภอเชียงขวัญ จังหวัดร้อยเอ็ด ขณะลาสิกขาบทเป็นคฤหัสถ์
ศาสนกิจ > ด้านสาธารณสงเคราะห์

พระราชวัชรธรรมโสภณได้สงเคราะห์อุปกรณ์และสถานที่ทางการแพทย์หลายแห่ง เช่น โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม, โรงพยาบาลกาฬสินธุ์, โรงพยาบาลร้อยเอ็ด, และโรงพยาบาลธวัชบุรี การมอบรถกู้ชีพ และรถกู้ภัยให้มูลนิธิหลายแห่ง เป็นต้น
และสงเคราะห์สบทบทุนทางศาสนา เช่น สร้างสะพานเข้าหอเจ้าเฮือน 3 พระองค์ ที่วัดพระธาตุพนมวรมหาวิหาร สร้างพระอุโบสถวัดโพนโป่งให้แล้วเสร็จ ตำบลเวียงคุก อำเภอเมืองหนองคาย จังหวัดหนองคาย และบูรณะหลังคาพระอุโบสถวัดป่าศรีโพนทอง ตำบลแวง อำเภอโพนทอง จังหวัดร้อยเอ็ดมอบเงินสมทบวิทยาลัยศาสนศาสตร์เฉลิมพระเกียรติกาฬสินธุ์ มหาวิทยาลัยมหามกุฏราชวิทยาลัย และวิทยาลัยสงฆ์ร้อยเอ็ด มหาวิทยาลัยมหาจุฬาลงกรณราชวิทยาลัย เป็นต้น
รางวัลเชิดชูเกียรติคุณที่ได้รับ

พ.ศ. 2564 ได้รับพระราชทานรางวัลพระธาตุนาดูนทองคำ ประจำปี พ.ศ. 2564 ประเภทบุคคลดีเด่นในภาคตะวันออกเฉียงเหนือ สาขาบำเพ็ญประโยชน์ โดยมหาวิทยาลัยมหาสารคาม รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2567 สภามหาวิทยาลัยราชภัฏมหาสารคาม มีมติอนุมัติให้ถวายปริญญาเอกกิตติมศักดิ์ ปรัชญาดุษฎีบัณฑิตกิตติมศักดิ์ (ปร.ด.) สาขาวิชายุทธศาสตร์การพัฒนาภูมิภาค แด่ พระราชวัชรธรรมโสภณ (ศิลา สิริจนฺโท ป.ธ.๖) เจ้าอาวาสวัดพระธาตุหมื่นหิน อำเภอเขาวง จังหวัดกาฬสินธุ์  โดยมหาวิทยาลัยราชภัฏมหาสารคาม จัดพิธีถวายเอง
พ.ศ. 2567 สภามหาวิทยาลัยมหาจุฬาลงกรณราชวิทยาลัยมีมติอนุมัติให้ถวายปริญญาเอกกิตติมศักดิ์ พุทธศาสตรดุษฎีบัณฑิตกิตติมศักดิ์ (พธ.ด.) สาขาวิชาวิปัสสนาภาวนา แด่ พระราชวัชรธรรมโสภณ (ศิลา สิริจนฺโท ป.ธ.๖) ที่ปรึกษาเจ้าคณะภาค 9 (ธรรมยุต) เจ้าอาวาสวัดพระธาตุหมื่นหิน อำเภอเขาวง จังหวัดกาฬสินธุ์  โดยเจ้าพระคุณสมเด็จพระสังฆราช สกลมหาสังฆปริณายกโปรดมีพระบัญชาให้ เจ้าประคุณสมเด็จพระมหาธีราจารย์ (ปสฤทธ์ เขมงฺกโร) เจ้าคณะใหญ่หนเหนือ กรรมการมหาเถรสมาคม คณะผู้ช่วยสนองงานในสมเด็จพระสังฆราชพระองค์ที่ 20 เป็นประธานในพิธีประทานปริญญาบัตร (8 ธันวาคม พ.ศ. 2567)
พ.ศ. 2567 ได้รับพระราชทานรางวัลพระธาตุพนมทองคำ ประจำปี พ.ศ. 2567 โดยมหาวิทยาลัยขอนแก่น รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (18 ธันวาคม พ.ศ. 2567)
สมณศักดิ์

พ.ศ. 2515 ได้รับพระราชทานทรงตั้งเปรียญธรรม 6 ประโยค ที่ พระมหาศิลา สิริจนฺโท ป.ธ.6
29 เมษายน พ.ศ. 2564 ได้รับแต่งตั้งจากพระพรหมวชิรโสภณ (ศรีจันทร์ ปุญฺญรโต) ให้ดำรงตำแหน่งฐานานุกรมพระราชาคณะเจ้าคณะรองชั้นหิรัญบัฏ ในฐานานุศักดิ์ที่ พระครูปลัดวชิรโสภณญาณ วิมลศีลาจารวิศิษฏ์ ไพศาลศาสนกิจจาทร
30 มิถุนายน พ.ศ. 2566 เป็นพระราชาคณะชั้นราช ที่ พระราชวัชรธรรมโสภณ โกศลบริหารวรกิจ ยติคณิสสร บวรสังฆาราม คามวาสี
พระพรหมวชิรธีรคุณ (สมคิด เขมจารี)

| พระพรหมวชิรธีรคุณ (สมคิด เขมจารี) |
| --- | --- |
ชื่ออื่น: พระเดชพระคุณ ท่านเจ้าคุณสมคิด ป.ธ.9
ส่วนบุคคล
เกิด: 5 พฤษภาคม พ.ศ. 2487 (79 ปี)
มรณภาพ: 14 มกราคม พ.ศ.2568 โรงพยาบาลตากสิน เขตคลองสาน กรุงเทพมหานคร
นิกาย: มหานิกาย
การศึกษา: น.ธ.เอก, ป.ธ.9, พธ.ด.(กิตติมศักดิ์)
ตำแหน่งชั้นสูง
ที่อยู่: วัดทองนพคุณ กรุงเทพมหานคร
อุปสมบท: 29 พฤษภาคม พ.ศ. 2508
พรรษา: 59
ตำแหน่ง: อดีตเจ้าอาวาสวัดทองนพคุณ, อดีตเจ้าคณะภาค 11
พระพรหมวชิรธีรคุณ นามเดิม สมคิด บุตรทุมพันธ์ ฉายา เขมจารี อดีตเจ้าอาวาสวัดทองนพคุณ กรุงเทพมหานคร อดีตเจ้าคณะภาค 11
ชาติภูมิ

พระพรหมวชิรธีรคุณ มีนามเดิมว่า สมคิด นามสกุล บุตรทุมพันธ์ เกิดเมื่อวันที่ 5 พฤษภาคม พ.ศ. 2487 โยมบิดา-มารดา ชื่อ นายบ่ายและนางคำตา นามสกุล บุตรทุมพันธ์ ภูมิลำเนาเดิมอยู่บ้านเลขที่ 1 หมู่ที่ 8 ตำบลอุ่มเม่า อำเภอโพนทอง จังหวัดร้อยเอ็ด
การบรรพชาและอุปสมบท

บรรพชาเป็นสามเณร ณ ภูมิลำเนาจังหวัดร้อยเอ็ด เมื่อวันที่ 5 ธันวาคม พ.ศ. 2500 มีเจ้าอธิการบุญ เจ้าอาวาสวัดศรีสะเกศ เจ้าคณะตำบลเชียงใหม่ อำเภอโพนทอง จังหวัดร้อยเอ็ด เป็นพระอุปัชฌาย์
อุปสมบทเป็นพระภิกษุ เมื่ออายุครบ 21 ปีบริบูรณ์ ณ พัทธสีมาอุโบสถวัดหนองขุ่น เมื่อวันที่ 29 พฤษภาคม พ.ศ. 2508 มีเจ้าอธิการหอม คุตตจิตโต เจ้าอาวาสวัดโนนรังน้อย เจ้าคณะตำบลยางโยภาพ อำเภอม่วงสามสิบ จังหวัดอุบลราชธานี เป็นพระอุปัชฌาย์, พระอธิการจำปา สิริปุญโญ เป็นพระกรรมวาจาจารย์ และพระมหาอมร เขมจิตโต วัดหนองขุ่น เป็นพระอนุสาวนาจารย์ ได้รับฉายานามว่า เขมจารี
การศึกษา/วิทยฐานะ

พ.ศ. 2498 สำเร็จการศึกษาชั้นประถมศึกษาปีที่4 ณ โรงเรียนประชาบาลประจำหมู่บ้าน ตำบลอุ่มเม่า อำเภอโพนทอง จังหวัดร้อยเอ็ด
พ.ศ. 2504 สอบไล่ได้นักธรรมชั้นตรี-นักธรรมชั้นโท-นักธรรมชั้นเอก ตามลำดับ ณ สำนักเรียนวัดหนองขุ่น จังหวัดอุบลราชธานี สำนักงานแม่กองธรรมสนามหลวง
พ.ศ. 2507 สอบไล่ได้เปรียญธรรม 3 ประโยค ณ สำนักเรียนวัดหนองขุ่น จังหวัดอุบลราชธานี สำนักงานแม่กองบาลีสนามหลวง
พ.ศ. 2509 สอบไล่ได้เปรียญธรรม 5 ประโยค สำนักงานแม่กองบาลีสนามหลวง
พ.ศ. 2518 สอบไล่ได้เปรียญธรรม 8 ประโยค และเปรียญธรรม 9 ประโยค ตามลำดับ ณ สำนักเรียนวัดทองนพคุณ กรุงเทพมหานคร สำนักงานแม่กองบาลีสนามหลวง
ปกครองคณะสงฆ์

พ.ศ. 2525 เป็นผู้ช่วยเจ้าอาวาสพระอารามหลวงวัดทองนพคุณ กรุงเทพมหานคร
พ.ศ. 2530 เป็นเลขานุการรองเจ้าคณะภาค 8 (อุดรธานี,หนองคาย,เลย,สกลนคร,หนองบัวลำภู)
พ.ศ. 2533 เป็นพระอุปัชฌาย์ วิสามัญ
พ.ศ. 2537 เป็นเจ้าอาวาสพระอารามหลวงวัดทองนพคุณ กรุงเทพมหานคร
พ.ศ. 2541 เป็นรองเจ้าคณะภาค 11(นครราชสีมา,ชัยภูมิ,บุรีรัมย์,สุรินทร์)
พ.ศ. 2558 เป็นเจ้าคณะภาค 11 (นครราชสีมา,ชัยภูมิ,บุรีรัมย์,สุรินทร์)
เกียรติคุณ

พ.ศ. 2544 ได้รับพระราชทานรางวัลเสาเสมาธรรมจักร ในฐานะผู้ทำคุณประโยชน์ต่อพระพุทธศาสนา ประจำปีพุทธศักราช 2544 ประเภทส่งเสริมการศึกษาพระพุทธศาสนา สาขาการศึกษาพระปริยัติธรรม
พ.ศ. 2553 สภามหาวิทยาลัย มีมิติถวายปริญญาพุทธศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย
สมณศักดิ์,พัดยศ

รับพระราชทานทรงตั้งเปรียญธรรม 9 ประโยค มีสมณศักดิ์พัดยศทางวิชาการเปรียญธรรมที่ พระมหาสมคิด เขมจารี
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ วัดพระศรีรัตนศาสดาราม ในพระบรมมหาราชวัง กรุงเทพมหานคร
พ.ศ. 2527 มีพระบรมราชโองการโปรดพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นสามัญเปรียญ ที่ พระกิตติสารเมธี,(สป.)
9 มิถุนายน พ.ศ. 2539 มีพระบรมราชโองการโปรดพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นราช ที่ พระราชปริยัติเวที ตรีปิฎกบัณฑิต มหาคณิสสร บวรสังฆาราม คามวาสี
5 ธันวาคม พ.ศ. 2547 มีพระบรมราชโองการโปรดพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นเทพ ที่ พระเทพปริยัติมุนี ศรีวิสุทธินายก ตรีปิฎกบัณฑิต มหาคณิสสร บวรสังฆาราม คามวาสี
5 ธันวาคม พ.ศ. 2559 มีพระราชโองการโปรดพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นธรรม ที่ พระธรรมเจดีย์ ศรีปริยัติคุณ วิบูลสิทธินายก ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2566 มีพระบรมราชโองการโปรดสถาปนาสมณศักดิ์พัดยศขึ้น เป็นพระราชาคณะเจ้าคณะรองชั้นหิรัญบัฏ มีราชทินนามตามที่จารึกในหิรัญบัฏ ว่า พระพรหมวชิรธีรคุณ สุนทรธรรมวาที ศรีปริยัติโกศล วิมลสีลาจารวินิฐ ตรีปิฎกบัณฑิต มหาคณิสสร บวรสังฆาราม คามวาสี สถิต ณ วัดทองนพคุณ พระอารามหลวง กรุงเทพมหานคร(28 มิถุนายน พ.ศ. 2566)
ถึงแก่มรณภาพ

พระพรหมวชิรธีรคุณ (สมคิด เขมจารี ป.ธ.9) ถึงแก่มรณภาพ เมื่อเวลา 13.13 น.ของวันที่ 14 มกราคม พ.ศ.2568 ณ โรงพยาบาลตากสิน สำนักการแพทย์ กรุงเทพมหานคร แขวงคลองสาน เขตคลองสาน กรุงเทพมหานคร สิริอายุ 79 ปี พรรษา 59
เจ้าคณะภาค 11

| เจ้าคณะภาค 11 |
| --- | --- |

จวน: วัด
ผู้แต่งตั้ง: พระมหากษัตริย์ โดยพระราชดำริ,สมเด็จพระสังฆราช โดยพระบัญชา
เงินตอบแทน: 17,100บาท
เจ้าคณะภาค 11 เป็นตำแหน่งทางการปกครองคณะสงฆ์ไทยเป็นพระสังฆาธิการที่ได้รับพระราชดำริเห็นชอบให้แต่งตั้งโดยพระมหากษัตริย์ และได้รับพระบัญชาแต่งตั้งจากสมเด็จพระสังฆราช โดยผ่านมติการเห็นชอบของมหาเถรสมาคม มีอำนาจหน้าที่การปกครองตามพระราชบัญญัติคณะสงฆ์และกฎมหาเถรสมาคมในเขตภาคของตน  แบ่งออกเป็น 2 นิกาย คือ เจ้าคณะภาค 11ฝ่ายมหานิกาย และเจ้าคณะภาค 11ฝ่ายธรรมยุติกนิกาย มีเขตปกครองคณะสงฆ์ 4 จังหวัด จังหวัดนครราชสีมา, จังหวัดบุรีรัมย์, จังหวัดชัยภูมิ, จังหวัดสุรินทร์
การแบ่งเขตปกครองภาค

ตามข้อ 4 แห่งกฎมหาเถรสมาคม ฉบับที่ 14 (พ.ศ. 2535) ว่าด้วยอำนาจและเขตปกครองคณะสงฆ์ส่วนภูมิภาค กำหนดให้มีจำนวนภาค 18 ภาค และให้รวมเขตปกครองจังหวัดต่าง ๆ เป็นเขตปกครองภาค ดังต่อไปนี้
| คณะสงฆ์ | จำนวนจังหวัด | จังหวัดในเขตปกครอง |
| --- | --- | --- |
| ภาค 1  | 4 จังหวัด | กรุงเทพมหานคร, นนทบุรี, ปทุมธานี, สมุทรปราการ |
| ภาค 2  | 3 จังหวัด | พระนครศรีอยุธยา, อ่างทอง, สระบุรี |
| ภาค 3  | 4 จังหวัด | ลพบุรี, สิงห์บุรี, ชัยนาท, อุทัยธานี |
| ภาค 4  | 4 จังหวัด | นครสวรรค์, กำแพงเพชร, พิจิตร, เพชรบูรณ์ |
| ภาค 5  | 4 จังหวัด | สุโขทัย, พิษณุโลก, อุตรดิตถ์, ตาก |
| ภาค 6  | 5 จังหวัด | ลำปาง, เชียงราย, พะเยา, แพร่, น่าน |
| ภาค 7  | 3 จังหวัด | เชียงใหม่, ลำพูน, แม่ฮ่องสอน |
| ภาค 8  | 6 จังหวัด | อุดรธานี, หนองคาย, เลย, สกลนคร, หนองบัวลำภู, บึงกาฬ |
| ภาค 9  | 4 จังหวัด | ขอนแก่น, มหาสารคาม, กาฬสินธุ์, ร้อยเอ็ด |
| ภาค 10  | 6 จังหวัด | อุบลราชธานี, ศรีสะเกษ, นครพนม, ยโสธร, มุกดาหาร, อำนาจเจริญ |
| ภาค 11  | 4 จังหวัด | นครราชสีมา, บุรีรัมย์, ชัยภูมิ, สุรินทร์ |
| ภาค 12  | 4 จังหวัด | ปราจีนบุรี, นครนายก, ฉะเชิงเทรา, สระแก้ว |
| ภาค 13  | 4 จังหวัด | ชลบุรี, ระยอง, จันทบุรี, ตราด |
| ภาค 14  | 4 จังหวัด | นครปฐม, สุพรรณบุรี, กาญจนบุรี, สมุทรสาคร |
| ภาค 15  | 4 จังหวัด | ราชบุรี, เพชรบุรี, สมุทรสงคราม, ประจวบคีรีขันธ์ |
| ภาค 16  | 3 จังหวัด | นครศรีธรรมราช, ชุมพร, สุราษฏร์ธานี |
| ภาค 17  | 5 จังหวัด | ภูเก็ต, ตรัง, กระบี่, พังงา, ระนอง |
| ภาค 18  | 6 จังหวัด | สงขลา, พัทลุง, สตูล, ปัตตานี, ยะลา, นราธิวาส |
การรวมเขตภาคในคณะธรรมยุต

ในคณะธรรมยุตกำหนดให้เขตภาคบางเขตอยู่ใต้การปกครองของเจ้าคณะภาครูปเดียวกัน ดังนี้
| ลำดับที่ | ภาคที่มีเจ้าคณะภาครูปเดียวกัน | จำนวนจังหวัดในเขตปกครอง |
| --- | --- | --- |
| 1 | ภาค 1, ภาค 2, ภาค 3, ภาค 12, ภาค 13 | 13 จังหวัด 24 เขต/อำเภอ 50 แขวง/ตำบล |
| 2 | ภาค 4, ภาค 5, ภาค 6, ภาค 7 | 5 จังหวัด 21 อำเภอ 69 ตำบล |
| 3 | ภาค 8 | 5 จังหวัด 48 อำเภอ 206 ตำบล |
| 4 | ภาค 9 | 4 จังหวัด 38 อำเภอ 150 ตำบล |
| 5 | ภาค 10 | 6 จังหวัด 28 อำเภอ 106 ตำบล |
| 6 | ภาค 11 | 4 จังหวัด 20 อำเภอ 78 ตำบล |
| 7 | ภาค 14, ภาค 15 | 6 จังหวัด 8 อำเภอ 18 ตำบล |
| 8 | ภาค 16, ภาค 17, ภาค 18 | 7 จังหวัด 22 อำเภอ 34 ตำบล |
ทำเนียบเจ้าคณะภาค 11 ฝ่ายมหานิกาย

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม/สมณศักดิ์ | เริ่มวาระ | สิ้นสุดวาระ | วัด |
| 1 |  | พระพรหมคุณาภรณ์ (พุ่ม กิตฺติสาโร) | พ.ศ. 25- | พ.ศ. 25- | วัดพระนารายณ์มหาราชวรวิหาร จังหวัดนครราชสีมา |
| 2 |  | พระธรรมธีรราชมหามุนี (เที่ยง อคฺคธมฺโม),ป.ธ.9  | พ.ศ. 2535 | พ.ศ. 2558 | วัดระฆังโฆสิตาราม |
| 3 |  | พระพรหมวชิรธีรคุณ (สมคิด เขมจารี),ป.ธ.9  | พ.ศ. 2558 | พ.ศ. 2568 | วัดทองนพคุณ |
| 4 |  | พระพรหมสิทธิ (ธงชัย สุขญาโณ) | พ.ศ. 2568 | ปัจจุบัน | วัดสระเกศราชวรมหาวิหาร |

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม/สมณศักดิ์ | เริ่มวาระ | สิ้นสุดวาระ | วัด |
| 1 |  | พระธรรมวชิรคณี (แผ่ว ปรกฺกโม) ป.ธ.9  | พ.ศ. 2558 | ปัจจุบัน | วัดเทพธิดารามวรวิหาร |
| 2 |  | พระราชปัญญาสุธี (อุทัย ญาโณทโย),ป.ธ.9  | พ.ศ. 2558 | ปัจจุบัน | วัดสร้อยทอง |
ทำเนียบเจ้าคณะภาค 11 ฝ่ายธรรมยุติกนิกาย

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม/สมณศักดิ์ | เริ่มวาระ | สิ้นสุดวาระ | วัด |
| 1 |  | พระธรรมบัณฑิต (ศิลา สิทฺธิธมฺโม)  |  ? | 15 พฤษภาคม พ.ศ. 2550 | วัดนรนาถสุนทริการาม |
| 2 |  | พระพรหมวิสุทธาจารย์ (มนตรี คณิสฺสโร) | พ.ศ. 2553  | พ.ศ. 2564 | วัดเครือวัลย์วรวิหาร |
| 3 |  | พระเทพวชิรเมธาจารย์ (บุญร่วม อตฺถกาโม),ป.ธ.9 | พ.ศ. 2564  | ปัจจุบัน | วัดมกุฏกษัตริยาราม |

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม/สมณศักดิ์ | เริ่มวาระ | สิ้นสุดวาระ | วัด |
| 1 |  | พระศรีปริยัติมงคล (นิยม กิตติเมธี) ป.ธ.9 | พ.ศ. 2564 | ปัจจุบัน | วัดลำผักชี กรุงเทพมหานคร |
สมเด็จพระมหาธีราจารย์ (ปสฤทธ์ เขมงฺกโร)

| สมเด็จพระมหาธีราจารย์ (ปสฤทธ์ เขมงฺกโร) |
| --- | --- |
คำนำหน้าชื่อ: ท่านเจ้าประคุณ
ส่วนบุคคล
เกิด: 24 พฤษภาคม พ.ศ. 2480 (87 ปี)
นิกาย: มหานิกาย
การศึกษา: เปรียญธรรม 3 ประโยค นักธรรมชั้นเอก พุทธศาสตรดุษฎีบัณฑิตกิตติมศักดิ์ (พธ.ด)
ตำแหน่งชั้นสูง
ที่อยู่: วัดพระเชตุพนวิมลมังคลารามราชวรมหาวิหาร เขตพระนคร กรุงเทพมหานคร
บรรพชา: 3 เมษายน พ.ศ. 2491
อุปสมบท: 20 กรกฎาคม พ.ศ. 2501
พรรษา: 66
ตำแหน่ง: กรรมการมหาเถรสมาคม เจ้าอาวาสวัดพระเชตุพนวิมลมังคลาราม เจ้าคณะใหญ่หนเหนือ ประธานคณะกรรมการฝ่ายสาธารณะสงเคราะห์ของมหาเถรสมาคม ประธานคณะกรรมการอบรมประชาชนกลาง (อ.ป.ก.) กรรมการสภามหาวิทยาลัยผู้ทรงคุณวุฒิมหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี
สมเด็จพระมหาธีราจารย์ นามเดิมชื่อ ประสิทธิ์ (ภายหลังเปลี่ยนเป็น ปสฤทธ์) สุทธิพันธุ์  ฉายาพระภิกษุ เขมงฺกโร (เกิด 24 พฤษภาคม พ.ศ. 2480) เป็นสมเด็จพระราชาคณะชั้นสุพรรณบัฏ ฝ่ายมหานิกาย อธิบดีสงฆ์วัดพระเชตุพนวิมลมังคลารามราชวรมหาวิหาร กรรมการมหาเถรสมาคม เจ้าคณะใหญ่หนเหนือ ประธานคณะกรรมการฝ่ายสาธารณสงเคราะห์ของมหาเถรสมาคม ประธานคณะกรรมการอบรมประชาชนกลาง (อ.ป.ก.) กรรมการสภามหาวิทยาลัยผู้ทรงคุณวุฒิ มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี
ชาติภูมิ

สมเด็จพระมหาธีราจารย์ มีนามเดิมว่า ประสิทธิ์ สุทธิพันธุ์ (ต่อมาเปลี่ยนชื่อเป็นปสฤทธ์)เกิดเมื่อวันจันทร์ที่ 24 พฤษภาคม พ.ศ. 2480 ตรงกับวันขึ้น 14 ค่ำ เดือน 7 ปีฉลู ที่บ้านยางน้อย ตำบลก่อเอ้ อำเภอเขื่องใน จังหวัดอุบลราชธานี บิดาชื่อ ขุนก่อเอ้อุกฤษ (ผา สุทธิพันธุ์) มารดาชื่อ นางก่อเอ้อุกฤษ (ตา สุทธิพันธุ์)
บรรพชา อุปสมบท

วันที่ 3 เมษายน 2491 บรรพชา ที่ วัดยางน้อย  ตำบลก่อเอ้  อำเภอเขื่องใน จังหวัดอุบลราชธานี พระครูพินิฐศีลคุณ เจ้าคณะอำเภอเขื่องใน วัดทุ่งสว่าง บ้านโนนใหญ่ ตำบลก่อเอ้ อำเภอเขื่องใน จังหวัดอุบลราชธานี เป็นพระอุปัชฌาย์
วันที่ 20 กรกฎาคม 2501 อุปสมบท ณ พัทธสีมาพระอุโบสถวัดจักรวรรดิราชาวาสวรมหาวิหาร แขวงจักรวรรดิ เขตสัมพันธวงศ์ กรุงเทพมหานคร พระธรรมธีรราชมหามุนี (ธีร์ ปุณฺณโก) เจ้าอาวาสวัดจักรวรรดิราชาวาส (ภายหลังได้รับพระราชทานสถาปนาเป็นที่สมเด็จพระธีรญาณมุนี) เป็นพระอุปัชฌาย์ พระวินัยกิจโกศล (อิน ติสฺสสโร ป.ธ.๖) (ภายหลังได้รับพระราชทานเลื่อนสมณศักดิ์เป็นพระราชาคณะชั้นราชที่พระราชปัญญามุนี) เป็นพระกรรมวาจาจารย์, พระมหาบุญมา ทีปธมฺโม ป.ธ.6 (ภายหลังได้รับพระราชทานสมณศักดิ์เป็นที่พระพุทธิวงศมุนี) เป็นพระอนุสาวนาจารย์  ได้รับฉายาว่า เขมงฺกโร โดยมีคุณหญิงบุรีนวราษฐ์ (เนื่อง สิงหเสนี) ภริยาจางวางโท พระยาบุรีนวราษฐ์ (ชวน สิงหเสนี) องคมนตรี ราชเลขานุการในพระองค์ และเลขานุการกองเสือป่า ในพระบาทสมเด็จพระมงกุฎเกล้าเจ้าอยู่หัว รัชกาลที่ 6 และหม่อมเจ้าศุภสวัสดิ์ สวัสดิวัตน์ หม่อมเสมอ สวัสดิวัตน์ ณ อยุธยา (สิงหเสนี) เป็นเจ้าภาพ
การศึกษา/วิทยาฐานะ

พ.ศ. 2491 สอบนักธรรมชั้นตรี  สำนักเรียนวัดยางน้อย ตำบลก่อเอ้ อำเภอเขื่องใน จังหวัดอุบลราชธานี
พ.ศ. 2492 สอบนักธรรมชั้นโท  สำนักเรียนวัดยางน้อย ตำบลก่อเอ้ อำเภอเขื่องใน จังหวัดอุบลราชธานี
พ.ศ. 2497 สอบนักธรรมชั้นเอก  สำนักเรียนวัดมณีวนาราม อำเภอเมือง จังหวัดอุบลราชธานี
พ.ศ. 2501 สอบประโยค ป.ธ.3 สำนักเรียนวัดจักรวรรดิราชาวาสวรมหาวิหาร กรุงเทพมหานคร
พ.ศ. 2503 จบชั้นบาลีอบรมศึกษา มหาวิทยาลัยมหาจุฬาลงกรณราชวิทยาลัย กรุงเทพมหานคร วิทยฐานะพระปริยัติธรรมในพระพุทธศาสนา
พ.ศ. 2491 จบชั้นประถมปีที่ 4 ที่โรงเรียนประชาบาล (พรหมพิทยา) บ้านยางน้อย ตำบลก่อเอ้ อำเภอเขื่องใน จังหวัดอุบลราชธานี